نورستان کې له ٣٧ سوالګرو سره نغدی مرسته وشوه. نن دوشنبه ١٤٤٥/١/١٤ھ ق د افغانی سرې میاشتې له لوری د نورستان ولایت له مختلفو سیمو څخه د ٣٧ راټولو شوو سوالګرو سره نغدی مرسته وشوه. یاد سوالګر څه موده وړاندې د افغانی سرې میاشتې د ختیځ زون د ننګرهار د مرستون آمریت او د نورستان نمایندګۍ ریاست د موظف شوو ټیمونو له لوری سروې او مستحق تثبیت شوی وو، چې هرې کورنۍ ته ۵۰۰۰ افغانۍ نغدی مرسته د نورستان نمایندګۍ د رییس مولوی نور احمد خان حیدرزی او د ختیځ زون د ننګرهار د مرستون آمر احسان الله (مملوال) تر نظارت او څار لاندې وویشل شوه. د یادونې وړ ده چې یاد سوالګر د عالیقدر امیرالمؤمنین د فرمان پر بنسټ د افغانی سرې میاشتې له لوری د نورو دولتی ارګانونو په ملتیا راټول کړای شول، او هره میاشت به په نغدی ډول مرسته ورسره ترسره کېږی. د نورستان ولایت دسرې میاشتې نماینده ګۍ ریاست د نشراتو مدیریت